ભારતીય નૌસેનાની હાલની ક્ષમતા જોતાં તે વિશ્વની પાંચમાં નંબરની સૌથી શક્તિશાળી નૌસેના છે. ભવિષ્યમાં આ શક્તિમાં વધારો થાય તેવાં આયોજનો પણ ઘડાવા લાગ્યાં છે. ભારતમાં આવેલાં વિશાળ દરિયાકાંઠાને સુરક્ષિત રાખતી ભારતની નૌસેના દુશ્મનોને પાણી બતાડવા તો સમર્થ છે જ. આ સાથોસાથ તે દરિયાકાંઠે આવી પડતી કુદરતી હોનારતોમાં ફસાયેલ હજારો અને લાખો લોકોનો જીવ બચાવી માનવતાની મિસાલ પ્રજ્વલિત પણ રાખે છે.